Swargarohanaparwa RINGKESAN ISINIPUN PARWA – PARWA MENIKA : 1). ADIPARWA Nyariyosaken Pandawa lan Kurawa nalika taksih alit, ingkang wusananipun sami regejekan. Cariyos ngebur seganten presan njalari medalipun toya panggesangan, wiwitipun wontenipun grahana srengenge rembulan lan dipuntedha raseksa ( dawana ) sirah thok. 2). SABHAPARWA Nyariyosaken Pandawa tuwin Kurawa anggenipun main dhadhu 3). ARANYAKAPARWA Isinipun nyariyosaken sasampunipun kawon main dhadhu Pandawa lajeng kesah dhateng wana dangunipun kalih welas ( 12 ) tahun. Aranya tegesipun wana utawi alas. 4). WIRATHAPARWA Pandawa kaliyan Drupadi suwita ing negari Wiratha piyambakipun nyamar dados abdi kraton dangunipun 2 tahun. v Yudhistira dados Brahmana naminipun Dwija Kangka. v Wrekudara dados juru masak lan tukang gelut naminipun Balawa. v Arjuna padamelanipun ngajari njoget lan nembang naminipun Wrehannala. v Nakula dados gamel utawi pekathik. v Sadewa dados pangen, tukang angon. v Drupadi dados tukang damel boreh lan lisah wangi naminipun Sairindri. 5). UDYAGAPARWA Pandawa wangsul dhateng Astina lan cecawis perang Barata. Udyaga tegesipun cecawis utawi cepak-cepak. 6). BHISMAPARWA Isinipun nyaryosaken wiwitanipun perang Bharatayudda, Bhisma dados senopatinipun lare Kurawa. Bhisma mengsah kaliyan Çikandhi ( Srikandhi ) lan seda Jalaran kathahing panah ingkang tumancep ing sarira. 7). DRONAPARWA Drona dados senopati Kurawa nggantos Bhisma, Drona pejah dening Drstajumna. 8). KARNAPARWA Sareng Drona pejah Kurawa bingung sinten ingkang saget nggatos dados senopati lajeng kapilih Karna ingkang nggatos Drona dados senopati. Ing perang Barathayudda Karna mengsahipun Arjuna. Ing perang menika kretanipun Arjuna dipunkusiri dening Prabu Kresna.